CELEX: C2005/143/20
Language: da
Date: 2005-06-11 00:00:00
Title: Domstolens dom (Sjette Afdeling) af 28. april 2005 i sag C-376/04, Kommissionen for De Europæiske Fællesskaber mod Kongeriget Belgien (Traktatbrud — direktiv 2002/58/EF — elektronisk kommunikation — behandling af personoplysninger — beskyttelse af privatlivets fred — beskyttelse af fysiske personer — manglende gennemførelse inden for den fastsatte frist)

11.6.2005   
            
            
               DA
            
            
               Den Europæiske Unions Tidende
            
            
               C 143/14
            
         
      DOMSTOLENS DOM
   
   (Sjette Afdeling)
   af 28. april 2005
   i sag C-376/04, Kommissionen for De Europæiske Fællesskaber mod Kongeriget Belgien (1)
   
   (Traktatbrud - direktiv 2002/58/EF - elektronisk kommunikation - behandling af personoplysninger - beskyttelse af privatlivets fred - beskyttelse af fysiske personer - manglende gennemførelse inden for den fastsatte frist)
   (2005/C 143/20)
   Processprog: fransk
   I sag C-376/04, angående et traktatbrudssøgsmål i henhold til artikel 226 EF, anlagt den 2. september 2004, Kommissionen for De Europæiske Fællesskaber (befuldmægtiget: M. Shotter) mod Kongeriget Belgien (befuldmægtiget: E. Dominkovits), har Domstolen (Sjette Afdeling), sammensat af afdelingsformanden, A. Borg Barthet, og dommerne U. Lõhmus (refererende dommer) og A. Ó. Caoimh; generaladvokat: C. Stix-Hackl; justitssekretær: R. Grass, den 28. april 2005 afsagt dom, hvis konklusion lyder således:
   
               1)
            
            
               Kongeriget Belgien har tilsidesat sine forpligtelser i henhold til Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (Direktiv om databeskyttelse inden for elektronisk kommunikation), idet det ikke inden for den fastsatte frist har vedtaget de love og administrative bestemmelser, som er nødvendige for at efterkomme direktivet.
            
         
               2)
            
            
               Kongeriget Belgien betaler sagens omkostninger.
            
         
      (1)  EUT C 262 af 23.10.2004.